በሶማሊያ በተፈጠረው ሰላም 23 ሺህ የሶማሊያ ተማሪዎች ብሄራዊ ሊፈተኑ ነው
ሶማሊያ የተፈጠረውን አንፃራዊ ሰላምና መረጋጋት ተከትሎ 23 ሺህ የሶማሊያ ተማሪዎች ለብሄራዊ ፈተና ሊቀመጡ ነው፡፡ባለፉት 25 ዓመታት የሶማሊያ ተማሪዎች በአልሻባብ እና በርስ በርስ ጦርነት ምክንያት ህይወታቸውን አጥተዋል፡፡በህይወት የተረፉትም ከትምህርት ውጭ ሆነዋል፡፡ ከትምህርታቸው ተፈናቅለው ስደትንም መርጠዋል፡፡ ዛሬ ላይ ግን ነገሩ ተቀይሮላቸዋል፡፡ኢትዮያን ጨምሮ ዓለማቀፉ የተባበሩት መንግስታት የሰላም አስከባሪ ሃይሎች ባደረጉት የዓመታት ድጋፍ  ለሩብ ምዕተ ዓመት ሲያተራምሳት የቆየው አልሻባብ ከሞቃድሾና ሌሎች የሶማሊያ አካባቢዎች ለቆ ወጥቷል፡፡አልሻባብ ከሶማሊያ ለጊዜውም ቢሆን ከዋና ዋና የሃገሪቱ አከባዎች መውጣቱን ተከትሎ ሶማሊያ ፕሬዝዳንቷን መርጣለች፡፡ የፕሬዝዳንት መሃመድ አብዱላሂ መመረጥ ለሶማሊያውያን የማህበራዊ፣ ኢኮኖሚያዊና ፖለቲካዊ ለውጥ መኖር ዕየሰሩ ነው፡፡ ከነዚህም አንዱ መማር ያልቻሉ ተማሪዎች ወደ ትምህርት ቤት አምርተዋል፡፡ ትምህርታቸውን ያቋረጡት የሁለተኛ ደረጃ ትምህርት ቤት ተማሪዎች  ብሄራዊ ፈተና ላይ መቀመጥ ችለዋል፡፡በዚህ ዓመትም 23 ሺህ የሶማሊያ ሁለተኛ ደረጃ ትምህርት ቤት ተማሪዎች ብሄራዊ ሊቀመጡ ነው፡፡  የሶማሊያ ትምህርት ሚኒስቴር እንዳሳወቀው በ77 ማዕከላት ማዕከላት 5 የፌደራል ግዛቶችን ጨምሮ 23 ሺህ ተማሪዎች የብሄራዊ ፈተናውን ይወስዳሉ፡፡የትምህርት ልማት ዕድገቱ መሻሻል አሳይቷል ሲሉ  የኢንፎርሜሽን ሚንስትሩ አብዲራህማን ኦማር ተናግረዋል፡፡ባለፈው ዓመት 20 ሺህ የሚጠጉ ተማሪዎች ለብሄራዊ ፈተና ተቀምጠዋል፡፡ ከ900 በላይ የደህንነት ሃይሎች በየብሄራዊ ፈተና መስጫ ማዕከላት የሚገኙ ይሆናልምንጭ- The east African